Mikołōw: ze trzyma prōmilami za kōłkym
Bezma 3,5 prōmila alkoholu w ôrganiźmie – ze takim wynikym policyjōny mikołowskij patrolōwki zastawiyli w sobotã miyszkańca Mikołowa, kery kerowoł autym na ulicy Prusa. Do zdarzyniŏ doszło po godzinie 1:00 w nocy. Za jazdã na fleku grozi mu kŏra do 2 lŏt heresztu.
W ôstatniõ sobotã, po godzinie 1:00 w nocy, w rynce policyjōnōw mikołowskij patrolōwki wpŏd szofer opla astry, co – jak sie niyskorzij pokŏzało – moc przesadziōł ze alkoholum. Podszukowanie alkōmatym wykŏzało tōż bezma 3,5 prōmila alkoholu we krwi. Ô dalszym losie 20-latka z Mikołowa, kerymu zastawiōno było prawo jazdy, uzdŏ gyricht. Grozi mu do 2 lŏt heresztu.
Zdrzōdło: KPP Mikołōw
szl_Latn szl_Latn szl_Latn szl_Latn